Sørumsverdet

Sørumsverdet er et sverd fra bronsealderen som ble funnet i 1948 i et skogholt ca. 300 meter nord for gården Østre Sørum i Gran kommune i Oppland. Sverdet er ca. 90 cm langt, og er et Skandinavias lengste sverd fra denne perioden. Klingen er 79 cm lang og inntil 3 cm bred. Sverdet er et såkalt Auverniersverd med klare paralleller i Sør-Europa, spesielt i Sveits. Det er imidlertid unikt i Norge. I Skandinavia er det funnet tre tilsvarende sverd; et fra Skåne og to fra Göta älvområdet. Sverdet er datert til ca. 500 f.Kr., altså Hallstatt-perioden.
Sverdet er laget i dagens Tsjekkia. Kanskje var dette en gave fra en sentraleuropeisk høvding, gitt til en høvding på Hadeland som tegn på lojalitet.Norgeshistorie.no, Lene Melheim, «For mange høvdinger og for få undersåtter?». Hentet 23. nov. 2016 fra http://www.norgeshistorie.no/bronsealder/makt-og-politikk/0311-for-mange-hovdinger-og-for-fa-undersatter.html.

 Referanser 

 Kilder 
Hagen, A. 1949. «Sørumsverdet». Viking 13, s. 17-24.
 For mange høvdinger og for få undersåtter?, artikkel hos Norgeshistorie.no

Kategori:Bronsealderen i Norge
Kategori:Sverd
Kategori:Grans historie